 UFC 243: Isreal Adesanya sán bàǹtẹ ìyà fún Robert Whittaker pẹlu 18-0 Isreal Adesanya tó jẹ ẹni ọgbọn ọdún ló lu Robert Whittaker ní Melborne, Australia. Adesanya ti wọn n pe ni Last Stylebender lo gba Ami Ẹyẹ naa lẹyin to la Robert Whittaker mọlẹ, ni asekagba Idije UFC Middleweight Champion to waye ni Australia. End of Twitter post, 1 Adesanya na ikeji rẹ pẹlu 3:33 ni iwaju awọn eniyan to to ẹgbẹrun lọna mẹtadinlọgọta ni papakọ ere idaraya naa. Lasiko to n sọrọ nipa aseyori rẹ, Adesanya ni ọpọ igba ni awọn eniyan ti ma n mu imu oun sẹjẹ, sugbọn ni bayii oun ti mu imu Whittaker naa sẹjẹ. Aseyori yii jẹ ko jẹ igba mejidinlogun 18-0 ti afẹsẹkubiojo Adesanya ti jawe olubori to si fi gba Ami Ẹyẹ UFC Middleweight Champion. : Ọdun meji ati ija meje pere ni Afẹsẹkubiojo Isreal Adesanya to jẹ ọmọ orilẹede Naijiria ati Australia lo lati gba Ami Ẹyẹ UFC. 